
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1603 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση των υπ’ αριθμ. α) 2/74853/0022/15.1.2002 
(ΦΕΚ 69/Β728.1.2002), β) 2/74852/0022/21.1.2002 (ΦΕΚ 
89/30.1.2002), γ) 2/10444/0022/9.4.2002 (ΦΕΚ 483/ 
Β718.4.2002), δ) 2/40294/0022/31.7.2002 (ΦΕΚ 1038/ 
Β77.8.2002), ε) 2/601/0022/28.1.2004 (ΦΕΚ 181/30.1.2004), 
στ) 2/54098/0022/8.11.2004 (ΦΕΚ 1705/17.11.2004) Κοι¬ 
νών Υπουργικών Αποφάσεων για «Καθορισμός ανώ¬ 
τατου ορίου αριθμού ημερών μετακίνησης εκτός 
έδρας για εκτέλεση υπηρεσίας στο εσωτερικό 
και εξωτερικό, υπαλλήλων και συνεργατών του 


Ε.Φ.Ε.Τ.». 1 

Τροποποίηση τηςυπ’αριθμ.12716/85/ν.2601/98/20.7.2004 
απόφασης υπαγωγής της επένδυσης της εταιρεί¬ 
ας «ΔΕΛΤΑ ΠΡΟΤΥΠΟΣ ΒΙΟΜΗΧΑΝΙΑ ΓΑΛΑΚΤΟΣ 

ΑΕ». 2 

Σύσταση οργανικών θέσεων με σύμβαση εργασί¬ 
ας ιδιωτικού δικαίου αορίστου χρόνου στο ΤΕΙ 
Αθήνας, σε εφαρμογή των διατάξεων του π.δ. 

164/2004. 3 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Νοσηλευτικό Ίδρυμα Μετοχικού 

Ταμείου Στρατού (ΝΙΜΤΣ). 4 

Πρακτική άσκηση φοιτητών. 5 

Πρακτική άσκηση φοιτητή του Τμήματος Μαθηματικών 
του Εθνικού και Καποδιστριακού Πανεπιστημίου 

Αθηνών. 6 

Καθορισμός του Περιεχομένου Σπουδών Τμημάτων 

του Τ.Ε.Ι. Ηπείρου. 7 

Τροποποίηση υπουργικής απόφασης κοστολόγη¬ 
σης Πανεπιστημιακών συγγραμμάτων για το 
ακαδημαϊκό έτος 2005 - 2006 ύστερα από έν¬ 
σταση εκδότη επί της αρχικής τιμής κοστολόγη¬ 
σης που έγινε δεκτή. 8 


1 Νοεμβρίου 2006 

ΑΠΟΦΑΣΕΙ Σ 

Αοιθυ. 2/47547/0022 (1) 

Συμπλήρωση των υπ’ αριθμ. α) 2/74853/0022/15.1.2002 
(ΦΕΚ 69/Β728.1.2002), β) 2/74852/0022/21.1.2002 (ΦΕΚ 
89/30.1.2002), γ) 2/10444/0022/9.4.2002 (ΦΕΚ 483/ 
Β718.4.2002), δ) 2/40294/0022/31.7.2002 (ΦΕΚ 1038/ 
Β77.8.2002), ε) 2/601/0022/28.1.2004 (ΦΕΚ 181/30.1.2004), 
στ) 2/54098/0022/8.11.2004 (ΦΕΚ 1705/17.11.2004) Κοινών 
Υπουργικών Αποφάσεων για «Καθορισμός ανωτάτου 
ορίου αριθμού ημερών μετακίνησης εκτός έδρας για 
εκτέλεση υπηρεσίας στο εσωτερικό και εξωτερικό, 
υπαλλήλων και συνεργατών του Ε.Φ.Ε.Τ.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις όπως ισχύουν: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Του π.δ. 121/2004 (ΦΕΚ 84/Α710.3.2004) «Διορισμός 
Υπουργών και Υφυπουργών». 

3. Του π.δ. 33/2006 (ΦΕΚ 35/τ.Α"/2006 «Διορισμός 
μελών της Κυβέρνησης και Υφυπουργών». 

4. Του άρθρου 2 παρ. 3 του ν. 2685/1999 (ΦΕΚ 35/Α7 
18.2.1999) «Κάλυψη δαπανών μετακινούμενων υπαλλήλων 
εντός και εκτός έδρας...». 

5. Τις διατάξεις του άρθρου 1 παρ. Ι,και του άρθρου 
3 παρ. 7, 8, 9, 10, και 11 του ν. 2741/1999 (ΦΕΚ 199/Α') 
«Ενιαίος Φορέας Ελέγχου Τροφίμων, άλλες ρυθμίσεις 
θεμάτων αρμοδιότητας του Υπουργείου Ανάπτυξης και 
λοιπές διατάξεις». 

6. Τις διατάξεις του άρθρου 4 παρ. 7 του ν. 2741/1999 
(ΦΕΚ 199/Α') όπως αντικαταστάθηκαν με τις διατάξεις 
άρθρου 37 παρ. 17 του ν. 3066/2002 (ΦΕΚ 252/Α'). 

7. Του άρθρου 22 του ν. 3190/2003 (ΦΕΚ 249/Α7 
30.10.2003). Τροποποίηση ν. 2323/1995 «Υπαίθριο Εμπό¬ 
ριο και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Το π.δ. 223/2000 (ΦΕΚ 192/6.9.2000) «Οργανισμός 
του Ενιαίου Φορέα Ελέγχου Τροφίμων». 

9. Την υπ’ αριθμ. 37930/ΔΙΟΕ/1264 (ΦΕΚ 1432/14.10.2005) 
απόφαση του Πρωθυπουργού και του Υπουργού 
Οικονομίας και Οικονομικών, όπως τροποποιήθηκε με 
την υπ’ αριθμ. 5733/ΔΙΟΕ/171/2006 (ΦΕΚ 204 Β'). 

10. Την υπ’ αριθμ. Δ15/Α7Φ19/4040 (ΦΕΚ 249/27.2.2006) 
απόφαση Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης». 

11. Τις υπ’ αριθμ.: 

α) 2/74853/0022/15.1.2002 (ΦΕΚ 69/Β728.1.2002). 
β) 2/74852/0022/21.1.2002 (ΦΕΚ 89/30.1.2002). 
γ) 2/10444/0022/9.4.2002 (ΦΕΚ 483/Β718.4.2002). 
δ) 2/40294/0022/31.7.2002 (ΦΕΚ 1038/Β77.8.2002). 
ε) 2/601/0022/28.1.2004 (ΦΕΚ 181/30.1.2004). 
στ) 2/54098/0022/8.11.2004 (ΦΕΚ 1705/17.11.2004) Κοινές 
Υπουργικές Αποφάσεις. 

12. Την υπ’ αριθμ. 273/22.12.2005 απόφαση ΔΣ/ΕΦΕΤ. 

13. Το γεγονός ότι από τις διατάξεις της παρούσας 
Απόφασης, προκαλείται επιπλέον δαπάνη 10.370 ευρώ 
σε βάρος των ΚΑΕ 0711, 0721, 0731, 0732, 0771, 0772, 
0781 και 0782 του προϋπολογισμού του ΕΦΕΤ και η 
οποία θα καλυφθεί από τις εγγεγραμμένες πιστώσεις 
του προϋπολογισμού του ΕΦΕΤ. 

14. Η κάλυψη των αναγκών που θα προκύψουν από την 
ίδρυση δυο νέων Περ/κων Δ/νσεων στα Ιωάννινα και στην 
Κομοτηνή, τον διορισμό ενός αναπληρωτή Γ ενικού Δ/ντή 
και τον διορισμό ενός Δικηγόρου ώστε να διασφαλιστεί 
η εύρυθμη λειτουργία του ΕΦΕΤ, αποφασίζουμε: 

Συμπληρώνουμε τις Κοινές Υπουργικές Αποφάσεις 
με αριθμό: 

α) 2/74853/0022/15.1.2002 (ΦΕΚ 69/Β728.1.2002). 
β) 2/74852/0022/21.1.2002 (ΦΕΚ 89/30.1.2002). 
γ) 2/10444/0022/9.4.2002 (ΦΕΚ 483/Β718.4.2002). 
δ) 2/40294/0022/31.7.2002 (ΦΕΚ 1038/Β77.8.2002). 
ε) 2/601/0022/28.1.2004 (ΦΕΚ 181/30.1.2004). 
στ) 2/54098/0022/8.11.2004 (ΦΕΚ 1705/17.11.2004). 

Γ ια επιπλέον ένα (1) αναπληρωτή Γ ενικό Δ/ντή, ένα 
(1) Δικηγόρο, επτά (7) υπαλλήλους κατηγορίας ΤΕ που 
ασκούν ελέγχους μέχρι συμπλήρωσης εκατόν είκοσι 
(120) ημερών ετησίως και για είκοσι (20) ιδιώτες μέχρι 
συμπλήρωσης εξήντα (60) ημερών ετησίως. Κατά τα 
λοιπά ισχύουν οι με αριθμό: 
α) 2/74853/0022/15.1.2002 (ΦΕΚ 69/Β728.1.2002). 
β) 2/74852/0022/21.1.2002 (ΦΕΚ 89/30.1.2002). 
γ) 2/10444/0022/9.4.2002 (ΦΕΚ 483/Β718.4.2002). 
δ) 2/40294/0022/31.7.2002 (ΦΕΚ 1038/Β77.8.2002). 
ε) 2/601/0022/28.1.2004 (ΦΕΚ 181/30.1.2004). 
στ) 2/54098/0022/8.11.2004 (ΦΕΚ 1705/17.11.2004) Κοινές 
Υπουργικές Αποφάσεις. 

Η απόφαση αυτή να δημοσιευθεί στην Εφημερίδα της 
Κυβέρνησης με ισχύ από 1.1.2006. 

Αθήνα, 4 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜ. ΣΙΟΥΦΑΣ 


( 2 ) 

Τροποποίηση της υπ’ αριθμ. 12716/85/ν.2601/98/20.7.2004 
απόφασης υπαγωγής της επένδυσης της εταιρείας 
«ΔΕΛΤΑ ΠΡΟΤΥΠΟΣ ΒΙΟΜΗΧΑΝΙΑ ΓΑΛΑΚΤΟΣ ΑΕ». 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. 4591/ΔΒΕ 545/13.10.2006 απόφαση 
του Υπουργού Ανάπτυξης που εκδόθηκε σύμφωνα με τις 
διατάξεις του ν. 2601/1998 και του ν. 3299/2004, εγκρίνεται 
η τροποποίηση της υπ’ αριθμ. 12716/85/ν.2601/98/20.7.2004 
απόφασης υπαγωγής της επένδυσης της εταιρείας «ΔΕΛ¬ 
ΤΑ ΠΡΟΤΥΠΟΣ ΒΙΟΜΗΧΑΝΙΑ ΓΑΛΑΚΤΟΣ ΑΕ» ως εξής: 

Εγκρίνουμε τη συγχώνευση με απορρόφηση της εται¬ 
ρείας «ΔΕΛΤΑ ΠΡΟΤΥΠΟΣ ΒΙΟΜΗΧΑΝΙΑ ΓΑΛΑΚΤΟΣ ΑΕ» 
από την εταιρεία «ΔΕΛΤΑ ΕΤΑΙΡΕΙΑ ΣΥΜΜΕΤΟΧΩΝ ΑΕ». 

Η εταιρεία με τη νέα επωνυμία «νΐνΑΒΤΙΑ ΑΒΕΕ» 
αναλαμβάνει όλα τα δικαιώματα και υποχρεώσεις που 
απορρέουν από τις αποφάσεις υπαγωγής και ολοκλή¬ 
ρωσης της εταιρείας «ΔΕΛΤΑ ΠΡΟΤΥΠΟΣ ΒΙΟΜΗΧΑΝΙΑ 
ΓΑΛΑΚΤΟΣ ΑΕ». 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υπουργού 
Η Προϊσταμένη της Διεύθυνσης 
Α. ΚΑΡΤΣΑΚΛΗ 

-♦- 

Αοιθυ. 108771/Ε5 (3) 

Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου στο ΤΕΙ Αθήνας, σε 
εφαρμογή των διατάξεων του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ. Α719.7.2004). 

2. Τις διατάξεις της παρ. 2 του άρθρου 1 του ν. 3320/2005 
«Ρύθμιση θεμάτων για το προσωπικό του Δημοσίου κα 
των νομικών προσώπων του ευρύτερου δημόσιου τομέα 
και για τους Ο.Τ.Α'.» (ΦΕΚ 48/τ. Α723.2.2005). 

3. Την υπ’ αριθμ. ΔΙΠΙΔΔ/ΒΊ8/463/οικ. 8791/5.5.2005 
εγκύκλιο του Υπουργείου Εσωτερικών, Δημόσιας Διοί¬ 
κησης και Αποκέντρωσης «Ρυθμίσεις του ν. 3320/2005 
για τη σύσταση θέσεων με σύμβαση εργασίας ιδιωτικού 
δικαίου αορίστου χρόνου». 

4. Το π.δ. 121/1999 «Οργανισμός διοικητικών υπηρεσιών 
Τεχνολογικού Εκπαιδευτικού Ιδρύματος Αθηνών» (ΦΕΚ 
127/τ. Α'722.6.1999). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
π.δ. 63/2005 (Α' 98). 

6. Την υπ’ αριθμ. 859/3.4.2006 απόφαση του Δ' Τμήμα¬ 
τος του Α.Σ.Ε.Π. η οποία διαβιβάσθηκε στο ΤΕΙ Αθήνας 
με το υπ’ αριθμ. 10773/06/14.4.2006 έγγραφο του. 

7. Την υπ’ αριθμ. 14/5.5.2006 πράξη του Συμβουλίου του 
ΤΕΙ Αθήνας, για την σύσταση είκοσι δύο (22) οργανικών 
θέσεων διοικητικού προσωπικού με σύμβαση εργασίας 
ιδιωτικού δικαίου αορίστου χρόνου. 

8. Το γεγονός ότι από τις διατάξεις της παρούσης προ- 

καλείται ετήσια δαπάνη σε βάρος του κρατικού προϋπο¬ 
λογισμού ύψους 410.000 ευρώ περίπου, που θα καλύπτε¬ 
ται από τις πιστώσεις που θα εγγράφονται προς τούτο 
στον προϋπολογισμό του Υπουργείου Εθνικής Παιδείας 
και Θρησκευμάτων (Ειδ. Φ. 19-240 ΚΑΕ Ομάδας 0200). Η 
ανωτέρω δαπάνη κατά το τρέχον οικονομικό έτος περι¬ 
ορίζεται στο ποσό των 62.000 ευρώ και θα καλυφθεί από 
τις εγγεγραμμένες πιστώσεις των ανωτέρω ΚΑΕ. 

9. Την υπ’ αριθμ. ΔΙΔΚ/Φ1/2/6139/24.3.2004 Κοινή Από¬ 
φαση του Πρωθυπουργού και του Υπουργού Εσωτε¬ 
ρικών Δημ. Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (ΦΕΚ 527 Β'), όπως 
τροποποιήθηκε με την υπ’ αριθμ. 17598/13.9.2005 (ΦΕΚ 
1284/Β") όμοια της. 

10. Την υπ’ αριθμ. 3793Ο/ΔΙΟΕ/1264/14.10.2005 Κοινή 
Απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432 Β'), όπως ισχύει. 

11. Την υπ’ αριθμ. 1/17.2.2006 πράξη του Υπηρεσιακού 
Συμβουλίου Διοικητικού κ.λ.π. Προσωπικού του ΤΕΙ Αθή¬ 
νας για την μετατροπή των συμβάσεων σύμφωνα με το 
π.δ. 164/2004. 

12. Το υπ’ αριθμ. Φδ. 1/5154/12.5.2006 έγγραφο της Δι¬ 
εύθυνσης Διοικητικού του Τμήματος Διοικητικού και 
Ειδικού Τεχνικού Προσωπικού του ΤΕΙ Αθήνας για τη σύ¬ 
σταση οργανικών θέσεων με σχέση εργασίας ιδιωτικού 
δικαίου αορίστου χρόνου, από το οποίο προκύπτει η μη 
ύπαρξη κενών θέσεων αντίστοιχης ή παρεμφερούς ειδι¬ 
κότητας με αυτές που συστήνονται, αποφασίζουμε: 

Συνιστούμε στο ΤΕΙ Αθήνας τις παρακάτω είκοσι (20) 
οργανικές θέσεις με σύμβαση εργασίας ιδιωτικού δι¬ 
καίου αορίστου χρόνου, προκειμένου να καταταγούν 
ο” αυτές ισάριθμοι συμβασιούχοι οι οποίοι υπάγονται 
στις ρυθμίσεις των διατάξεων του π.δ. 164/2004 και θα 
καλύπτουν διαπιστωθείσες πάγιες και διαρκείς ανάγκες 
του ανωτέρω Ιδρύματος. 

Α. ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ: α) Πληροφορικής, θέσεις μία (1). 

Β. ΕΚΠΑΙΔΕΥΤΙΚΗ ΒΑΘΜΙΔΑ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ (ΤΕ) 

ΕΙΔΙΚΟΤΗΤΑ: α) Διοικητικού - Λογιστικού, θέσεις δύο (2) 
β) Πληροφορικής, θέσεις οκτώ (8) 
γ) Μηχανικών - Ηλεκτρολόγου, θέσεις μία (1) 

Γ. ΕΚΠΑΙΔΕΥΤΙΚΗ ΒΑΘΜΙΔΑ ΔΕΥΤΕΡΟΒΑΘΜΙΑΣ ΕΚ¬ 
ΠΑΙΔΕΥΣΗΣ (ΔΕ) 

ΕΙΔΙΚΟΤΗΤΑ: α) Διοικητικών Γραμματέων, θέσεις έξι (6) 
β) Προσωπικού Η/Υ, θέσεις δύο (2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


Αοιθυ. Φ.500/61/77756/Ε5 (4) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Νοσηλευτικό Ίδρυμα Μετοχικού Ταμείου 
Στρατού (ΝΙΜΤΣ). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθρ. 12 παρ. 1 εδάφ. Δ' του ν. 1351/ 
1983 (ΦΕΚ 56/Α'/28.4.1983) «Εισαγωγή σπουδαστών στην 
Τριτοβάθμια Εκπαίδευση και άλλες διατάξεις». 

2. Τ ις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 2025805/2917/0022/22.4.1993 (ΦΕΚ 307/ 
Β'/30.4.1993) κοινή υπουργική απόφαση περί καθορισμού 
μηνιαίαςαποζημίωσηςσπουδαστώνΤ.Ε.Ι.που πραγματοποιούν 
άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθρ. 11 του ν. 2327/1995 
(ΦΕΚ 156/Α731.7.1995). 

5. Τ ις διατάξεις του αρθρ. 22 παρ. 3 εδάφ. α του ν. 2362/ 
1995 (ΦΕΚ 247/Α727.11.1995). 

6. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψη της. 

7. Την υπ’ αριθμ. 37930/ΔIΟΕ/1264/14.10.2005 (ΦΕΚ 
1432/Β716.10.2005) Απόφαση Καθορισμού αρμοδιοτήτων 
στους Υφυπουργούς Οικονομίας και Οικονομικών, όπως 
τροποποιήθηκε με την υπ’ αριθμ. 5733/ΔΙΟΕ/171/2ΘΘ6 
(ΦΕΚ 204 Β'). 

8. Την υπ’ αριθμ. 246717 (ΦΕΚ 274/Β'/2.3.2006) απόφαση 
ανάθεσης αρμοδιοτήτων του Υπουργού Εθνικής Άμυνας 
στους Υφυπουργούς Εθνικής Άμυνας Β. Μιχαλολιάκο 
και I. Λαμπρόπουλο. 

9. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β'/26.4.2004) Απόφαση του Πρωθυπουργού και Υπουρ¬ 
γού Εθνικής Παιδείας και θρησκευμάτων «Καθορισμός 
αρμοδιοτήτων των Υφυπουργών του Υπουργείου Εθνι¬ 
κής Παιδείας και θρησκευμάτων». 

10. Το γεγονός ότι η εποπτεία της πρακτικής άσκη¬ 
σης γίνεται από το οικείο Τ.Ε.Ι. ο αριθμός δε, των 
εποπτευομένων πρακτικά ασκούμενων σπουδαστών 
δεν μπορεί να υπερβαίνει τον αριθμό πέντε (5) κατά 
υπεύθυνο. 

11. Το άρθρο 40 του ν. 849/1978 (ΦΕΚ 232/Α'/78), όπως 
συμπληρώθηκε με το άρθρο 8 του ν. 2129/1993 (ΦΕΚ 
57/Α'/93). 

12. Το υπ’ αριθμ. πρωτ. 1081/30.11.2005 έγγραφο του 
Νοσηλευτικού Ιδρύματος Μετοχικού Ταμείου Στρατού 
(ΝΙΜΤΣ), αποφασίζουμε: 

1. Καθορίζουμε δεκαπέντε (15) θέσεις πρακτικής άσκη¬ 
σης σπουδαστών Τ.Ε.Ι. στο Νοσηλευτικό Ίδρυμα Μετο¬ 
χικού Ταμείου Στρατού. 

2. Η πρακτική άσκηση των σπουδαστών Τ.Ε.Ι. 
πραγματοποιείται για ένα εξάμηνο αρχίζοντας από 
1.4.2006. 

3. Οι αποζημιώσεις και οι ασφαλιστικές εισφορές 
των ασκουμένων σπουδαστών Τ.Ε.Ι. βαρύνουν τον 

προϋπολογισμό του Νοσηλευτικού Ιδρύματος Μετοχι¬ 
κού Ταμείου Στρατού. 

4. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού Κ.Α.Ε. 0289 
ως εξής: 

24.840,00 ευρώ (15 θέσεις X 184 ευρώ X 9 μήνες) για 
το έτος 2006 και 

33.120,00 ευρώ (15 θέσεις X 184 ευρώ X 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. 

Αντίστοιχη πίστωση θα εγγράφεται στους προϋπο¬ 
λογισμούς του Νοσοκομείου αυτού για μία πενταετία 
τουλάχιστον. 

5. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Π. ΔΟΥΚΑΣ ΙΩΑΝ. ΛΑΜΠΡΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αοιθυ. Φ.5/32052/Β3 (5) 

Πρακτική άσκηση φοιτητών 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του ν. 1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 

2. Του άρθρου 25 του ν. 1474/1984 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (ΑΊ28). 

3. Της παραγράφου 4 του άρθρου 71 του ν. 1566/1985 
«Δομή και λειτουργία της Πρωτοβάθμιας και Δευτε¬ 
ροβάθμιας Εκπαίδευσης» (Α' 167). 

4. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

5. Του άρθρου 11 του ν. 2327/1995 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και 
μετεκπαίδευσης εκπαιδευτικών και άλλες διατάξεις» 
(Α' 210). 

6. Του άρθρου 40 του ν. 849/1978 (Α' 232), όπως έχει 
συμπληρωθεί από το άρθρο 8 του ν. 2129/1993 (Α' 57). 

7. Τις διατάξεις του π.δ/τος 81/2002 (Α'57). 

8. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
τροποποιήθηκε με την υπ’ αριθμ. 5733/ΔΙΟΕ/171/2006 
(ΦΕΚ 204 Β'). 

9. Την υπ’ αριθμ. ΣΤ5/37876/2004 κοινή απόφαση του 
Πρωθυπουργού και της Υπουργού Εθνικής Παιδείας και 
θρησκευμάτων «Καθορισμός αρμοδιοτήτων Υφυπουργού 
του Υπουργείου Εθνικής Παιδείας και θρησκευμάτων». 


10. Το από 20.2.2006 του Τμήματος Πληροφορικής και 
Τηλεπικοινωνιών του Πανεπιστημίου Αθηνών. 

11. Το υπ’ αριθμ. 1029511/640/0001 Α/28.3.2006 έγγραφο 
του Υπουργείου Οικονομίας και Οικονομικών. 

12. Το υπ’ αριθμ. 4003977/998 Γ.Δ/16.3.2006 έγγραφο 
της Γ ενικής Γ ραμματείας Πληροφοριακών Συστημάτων 
του Υπουργείου Οικονομίας και Οικονομικών. 

13. Το γεγονός ότι από τις διατάξεις της απόφασης 
αυτής προκαλείται εφάπαξ δαπάνη ύψους χιλίων πε- 
ντακοσίων (1.500) ευρώ, η οποία θα βαρύνει τον Ειδικό 
Λογαριασμό Κονδυλίων'Ερευνας του Παν/μίου Αθηνών, 
αποφασίζουμε: 

Εγκρίνουμε την πρακτική άσκηση δύο φοιτητών του 
Τμήματος Πληροφορικής και Τηλεπικοινωνιών του 
Παν/μίου Αθηνών στη Γενική Γραμματεία Πληροφο¬ 
ριακών Συστημάτων του Υπουργείου Οικονομίας και 
Οικονομικών για το ακαδημαϊκό έτος 2005 - 2006. Η δι¬ 
άρκεια της πρακτικής άσκησης ορίζεται σε τρεις μήνες 
(Μάρτιος - Μάιος 2006). 

Η αποζημίωση του κάθε φοιτητή με την ασφαλιστική 
του κάλυψη ανέρχεται στο ποσό των 250 ευρώ ανά 
μήνα. 

Η αμοιβή και η ασφάλιση για τον κίνδυνο ατυχήματος 
των φοιτητών θα καλυφθούν από πόρους του Προγράμ¬ 
ματος «Πρακτική Ασκηση Φοιτητών» (ΕΠΕΑΕΚ II) μέσω 
του Ειδικού Λογαριασμού Κονδυλίων'Ερευνας του Παν/ 
μίου Αθηνών. 

Η απόφαση αυτή της οποίας η ισχύς ανατρέχει 
από τον χρόνο ανάληψης της πρακτικής άσκησης να 
δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 2006 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ.ΤΑΛΙΑΔΟΥΡΟΣ 

-♦- 

Αοιθυ. Φ.5/59153/Β3 (6) 

Πρακτική άσκηση φοιτητή του Τμήματος Μαθηματικών 
του Εθνικού και Καποδιστριακού Πανεπιστημίου Αθη¬ 
νών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του ν. 1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 

2. Του άρθρου 25 του ν. 1474/1984 «Τροποποίηση του 
Ιδρυτικού Νόμου του Γ εωτεχνικού Επιμελητηρίου Ελλά¬ 
δας και άλλες διατάξεις» (Α' 128). 

3. Της παραγράφου 4 του άρθρου 71 του ν. 1566/ 
1985 «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης» (Α' 167). 

4. Τις διατάξεις του αρ. 90 του κώδικα νομοθεσίας για 
την Κυβέρνηση και τα Κυβερνητικά όργανα π.δ. 63/2005 
(Α' 98). 

5. Του άρθρου 11 του ν. 2327/1995 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και 
μετεκπαίδευσης εκπαιδευτικών και άλλες διατάξεις» 
(Α' 210). 

6. Τις διατάξεις του αρ. 40 του ν. 849/1978 (Α' 232), όπως 
συμπληρώθηκαν με το αρ. 8 του ν. 2129/1993 (Α' 57). 

7. Τις διατάξεις του π.δ/τος 81/2002 (Α' 57). 

8. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519), όπως 
τροποποιήθηκε με την υπ’ αριθμ. 5733/ΔΙΟΕ/171/2006 
(ΦΕΚ 204 Β') όμοια απόφαση. 

9. Την υπ’ αριθμ. ΣΤ5/37876/04 κοινή απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουργού 
του Υπουργείου Εθνικής Παιδείας και Θρησκευμάτων». 

10. Το υπ’ αριθμ. 1068253/1728/0001 Α/9.9.2004 έγγραφο 
του Υπουργείου Οικονομίας και Οικονομικών. 

11. Το από 12.6.20 06 έγγραφο του Τμήματος Μαθηματικών 
του Εθνικού Καποδιστριακού Πανεπιστημίου Αθη¬ 
νών και το ιδιωτικό συμφωνητικό μεταξύ του Εθνι¬ 
κού Καποδιστριακού Πανεπιστημίου Αθηνών και του 
συνεργαζόμενου φορέα. 

12. Το γεγονός ότι από τις διατάξεις της απόφασης 
αυτής προκαλείται δαπάνη για το έτος 2006 ύψους 
διακοσίων πενήντα ευρώ (€ 250,00) για ένα μήνα, απο¬ 
φασίζουμε: 

Εγκρίνουμε την πρακτική άσκηση του φοιτητή Δημη- 
τρίου Κώστα του Τμήματος Μαθηματικών του Εθνικού 
και Καποδιστριακού Παν/μίου Αθηνών στη Διεύθυν¬ 
ση Λειτουργικών Υποδομών Πληροφορικής και Νέων 
Τεχνολογιών του Υπουργείου Εθνικής Παιδείας και 
Θρησκευμάτων. 

Η διάρκεια πρακτικής άσκησης ορίζεται από 1.7.2006 
έως 31.7.2006, ενώ η αποζημίωση του φοιτητή ανέρχεται 
στο ποσό των 250,00 ευρώ. 

Η αποζημίωση και η ασφαλιστική κάλυψη του φοιτητή 
θα χρηματοδοτηθεί από το Επιχειρησιακό Πρόγραμμα 
Επαγγελματικής Κατάρτισης (ΕΠΕΑΕΚ II). 

Η απόφαση αυτή, της οποίας η ισχύς ανατρέχει στο 
χρόνο ανάληψης της πρακτικής άσκησης, να δημοσιευθεί 
στην Εφημερίδα της Κυβερνήσεως. 

Αθήνα, 12 Οκτωβρίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ.ΤΑΛΙΑΔΟΥΡΟΣ 

-♦- 

Αοιθυ. 108340/Ε5 (7) 

Καθορισμός του Περιεχομένου Σπουδών Τμημάτων 
του Τ.Ε.Ι. Ηπείρου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (Α' 114) «Διάρθρωση 
της ανώτατης εκπαίδευσης και ρύθμιση των θεμάτων 
του τεχνολογικού τομέα αυτής». 

β. Του αρθρ. 8 παρ. 5 του ν. 1404/1983 (Α' 173) όπως 
συμπληρώθηκε από το άρθρ. 1 παρ. 4 του ν. 2621/1998 
(Α' 136). 

γ. Του αρθρ. 25 παρ. 1 του ν. 1404/1983 (Α' 173) και του 
αρθρ. 5 παρ. 12 του ν. 2916/2001 (Α'114), σε συνδυασμό με τις 
διατάξεις του άρθρου 1 του ν. 3404/2005 (Α' 260) «Ρύθμιση 
θεμάτων του Πανεπιστημιακού και Τεχνολογικού Τομέα 
της Ανώτατης Εκπαίδευσης και λοιπές διατάξεις». 


δ. Του αρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Λαϊκής και Παραδοσιακής Μουσικής(αριθμ. πρακτ. 
23/29.11.2005 Συμβουλίου του Τ.Ε.Ι). 

β. Ιχθυοκομίας και Αλιείας του Παραρτήματος 
Ηγουμενίτσας(αριθμ. πρακτ. 811/23.5.2001 Γενικής Συνέ¬ 
λευσης του Τμήματος). 

γ. Τουριστικών Επιχειρήσεων του Παραρτήματος 
Ηγουμενίτσας (αριθμ. πρακτ. 2/20.2.2002 Γ ενικής Συνέ¬ 
λευσης του Τμήματος). 

δ. Βρεφονηπιοκομίας του Παραρτήματος Ιωαννίνων 
(αριθμ. πρακτ. 11/5.7.2004). 

ε. Λογοθεραπείας του Παραρτήματος Ιωαννίνων 
(αριθμ. πρακτ. 4/28.2.2002 Συμβουλίου του Τ.Ε.Ι). 

στ. Λογιστικής του Παραρτήματος Πρέβεζας(αριθμ. 
πρακτ. 11/10.11.2005). 

ζ. Χρηματοοικονομικής και Ελεγκτικής του Παραρτή¬ 
ματος Πρέβεζας (υπ’ αριθμ. πρακτ. 23/29.11.2005 
Συμβουλίου του Τ.Ε.Ι.). 

5. Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης με τις από 3/16.3.2006 και 
4/20.6.2006 συνεδριάσεις του, καθορίζουμε: 

Το Περιεχόμενο Σπουδών των παρακάτω τμημάτων 
του Τ.Ε.Ι. Ηπείρου: 

1. Τμήμα Λαϊκής και Παραδοσιακής Μουσικής 

Το περιεχόμενο των σπουδών του Τμήματος καλύ¬ 
πτει το γνωστικό αντικείμενο του ελληνικού μουσικού 
πολιτισμού και περιλαμβάνει τη μουσικολογική εκπαί¬ 
δευση των σπουδαστών στη βάση της μελέτης των 
λαϊκών μουσικών οργάνων και της λαϊκής και παραδο¬ 
σιακής μουσικής. 

Το Τμήμα έχει σαν αποστολή να προάγει την ανά¬ 
πτυξη και την μετάδοση των γνώσεων στον τομέα 
μελέτης του λαϊκού μουσικού πολιτισμού της ευρύτερης 
περιοχής της Ανατολικής Μεσογείου με τη διδασκαλία 
και την εφαρμοσμένη έρευνα και να παρέχει στους 
σπουδαστές τα απαραίτητα εφόδια που εξασφαλίζουν 
την άρτια κατάρτιση τους για την επιστημονική και 
επαγγελματική τους σταδιοδρομία και εξέλιξη στους 
τομείς της εκπαίδευσης, αλλά και παραγωγής και δια¬ 
χείρισης πολιτισμού. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες ώστε να μπορεί 
να δραστηριοποιηθεί επαγγελματικά σε όλους τους 
τομείς των γνωστικών αντικειμένων του Τμήματος. 

Στο πρόγραμμα σπουδών περιλαμβάνονται μαθήματα: 
-Γενικής υποδομής και Δ.Ο.Ν.Α. (Διοίκησης - Οικονομίας 
- Νομοθεσίας - Ανθρωπιστικών Σπουδών), όπως μουσική 
θεωρία και ρυθμολογία, ιστορία και πολιτισμός, βυζαντι¬ 
νή μουσική, ακουστική, πολιτισμός και δίκαιο, πολιτισμός 
και οικονομία, νομοθετικά ζητήματα πνευματικών 
δικαιωμάτων. 

- Ειδικής υποδομής και ειδικότητας, όπως μέθοδοι 
μουσικής καταγραφής, οργανολογία, λόγιοι Έλληνες 
συνθέτες, λόγια μουσική της Ανατολής, ανθρωπολογία 
της μουσικής, μουσική παιδαγωγική, εθνοχορολογία, 
ζητήματα ελληνικής μουσικής, ΜΜΕ και πολιτισμός. 

Στα εργαστηριακά μαθήματα ιδιαίτερη έμφαση δίνεται 
στη διδασκαλία λαϊκών μουσικών οργάνων όπως: κανονά¬ 
κι, κρουστά, λαούτο, μπουζούκι, κλαρίνο, βιολί, ούτι, λύρες, 
λαϊκή κιθάρα, διδασκαλία της φωνητικής (λαϊκό τραγού¬ 
δι), των τεχνικών ψαλτικής και της οργανοποιίας. 

Το τελευταίο εξάμηνο σπουδών είναι αφιερωμένο 
στην Πρακτική Άσκηση στο επάγγελμα και στην εκ¬ 
πόνηση της Πτυχιακής Εργασίας, που εξασφαλίζει την 
εμβάθυνση του τελειόφοιτου του Τμήματος σε ένα θέμα 
άμεσα σχετιζόμενο με το αντικείμενο των σπουδών του 
και αποτελεί την πρώτη ουσιαστική επαφή του σπου¬ 
δαστή με το επαγγελματικό του περιβάλλον. 

2. Τμήμα Ιχθυοκομίας - Αλιείας του Παραρτήματος 
Ηγουμενίτσας. 

Το αντικείμενο σπουδών του Τμήματος καλύπτει το 
γνωστικό και τεχνολογικό πεδίο εφαρμογής των βιολο¬ 
γικών, χημικών και φυσικών επιστημών που αναφέρονται 
στην αλιεία, υδατοκαλλιέργεια και μεταποίηση-επεξερ- 
γασία αλιευμάτων και άλλων υδρόβιων οργανισμών, 
καθώς επίσης και στην ανάπτυξη και εφαρμογή τε¬ 
χνολογιών και μεθόδων παραγωγικής διαχείρισης, 
εκτίμησης και αξιολόγησης του περιβάλλοντος των 
υδάτινων οικοσυστημάτων. 

Το Τμήμα έχει ως αποστολή να προάγει την ανά¬ 
πτυξη και τη μετάδοση γνώσεων στη τεχνολογία και 
την επιστήμη που περιλαμβάνει το παραπάνω γνωστικό 
αντικείμενο, με την διδασκαλία και την εφαρμοσμένη 
έρευνα, και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια εκπαίδευση και 
κατάρτιση τους στην επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών του, ο πτυχιούχος 
του Τμήματος αποκτά τις απαραίτητες επιστημονικές 
και τεχνολογικές καθώς επίσης και τις οικονομοτεχνικές 
γνώσεις, ώστε να μπορεί να απασχολείται σε όλους 
τους τομείς που αντιστοιχούν στα γνωστικά αντικείμενα 
του Τμήματος, είτε ως αυτοαπασχολούμενος, είτε ως 
στέλεχος σχετικών μονάδων, επιχειρήσεων, υπηρεσιών, 
οργανισμών και συνεταιρισμών. 

Κατά την διάρκεια των πρώτων εξαμήνων, οι σπουδές 
περιλαμβάνουν θεωρητική και εργαστηριακή διδασκαλία. 

Στο πρόγραμμα σπουδών περιλαμβάνονται μαθή¬ 
ματα: 

- Γενικής υποδομής και Δ.Ο.Ν.Α. (Διοίκησης - Οικο¬ 
νομίας - Νομοθεσίας - Ανθρωπιστικών Σπουδών), τα 
οποία καλύπτουν την υποδομή σε βασικές γνώσεις στα 
γνωστικά αντικείμενα της Χημείας, της Βιολογίας, της 
Στατιστικής, της Πληροφορικής και προωθούν τη συνει- 
δητοποίηση του οικονομικοκοινωνικού και νομοθετικού 
περιβάλλοντος, μέσα στο οποίο θα κληθούν να 
συμμετάσχουν οι απόφοιτοι ως επαγγελματίες. 

- Ειδικής Υποδομής, τα οποία καλύπτουν μεταξύ των 
άλλων την υποδομή σε ειδικές γνώσεις, που θα πρέπει 
να έχουν οι σπουδαστές στα γνωστικά αντικείμενα της 
Υδροβιολογίας, της Θαλάσσιας Βιολογίας, της Βιολο¬ 
γίας και Φυσιολογίας των Υδρόβιων Οργανισμών, της 
Ιθχυολογίας, της Γενετικής, της Ιχθυοπαθολογίας. 

- Ειδικότητας στα οποία περιλαμβάνονται εξειδικευμένα 
γνωστικά αντικείμενα που διαμορφώνουν το χαρακτή¬ 


ρα του Τμήματος και σχετίζονται με τις τεχνολογικές 
εφαρμογές σε βιοτεχνική - βιομηχανική κλίμακα, όπως 
είναι οι τεχνικές εκτροφής υδρόβιων οργανισμών, οι 
σύγχρονες μέθοδοι και η τεχνολογία διαχείρισης των 
αλιευτικών πόρων και υγροτόπων, οι μέθοδοι και τεχνι¬ 
κές Επεξεργασίας Αλιευτικών προϊόντων. 

Κατά το τελευταίο εξάμηνο, εκπονείται η Πτυχιακή 
Εργασία και πραγματοποιείται η Πρακτική Ασκηση στο 
επάγγελμα σε κατάλληλους χώρους εργασίας, για την 
απόκτηση επαγγελματικής εμπειρίας. 

3. Τ μήμα Τ συριστικών Επιχειρήσεων του Παραρτήματος 
Ηγουμενίτσας 

Το περιεχόμενο του Τμήματος καλύπτει το γνωστικό 
αντικείμενο της Διοικητικής Επιστήμης με εξειδίκευση 
εφαρμογής στις τουριστικές επιχειρήσεις γενικά, τόσο 
στον ιδιωτικό όσο και στον δημόσιο τομέα. 

Το Τμήμα έχει ως αποστολή να προάγει την ανάπτυξη 
και μετάδοση γνώσεων στον τομέα του Τουρισμού, με τη 
διδασκαλία και την εφαρμοσμένη έρευνα και να παρέχει 
στους σπουδαστές, τα απαραίτητα εφόδια που διασφα¬ 
λίζουν την άρτια εκπαίδευση και κατάρτιση τους, τόσο σε 
θεωρητικό, όσο και πρακτικό επίπεδο, για την επιστημονική 
και επαγγελματική σταδιοδρομία και εξέλιξη τους. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπορεί 
να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος, είτε 
ως στέλεχος τουριστικών επιχειρήσεων, οργανισμών 
και υπηρεσιών του ιδιωτικού και δημόσιου τομέα, είτε 
ως αυτοαπασχολούμενος. 

Σε όλα τα εξάμηνα σπουδών, εκτός του τελευταίου, 
οι σπουδές περιλαμβάνουν θεωρητική διδασκαλία, ερ¬ 
γαστηριακές ασκήσεις και εφαρμογές σε πραγματικές 
ή εικονικές καταστάσεις, εκπόνηση μελετών και εκπαι¬ 
δευτικές επισκέψεις σε εταιρείες που πραγματοποιούν 
τουριστική έρευνα. 

Στα πρώτα εξάμηνα των σπουδών περιλαμβάνονται, 
μεταξύ άλλων, μαθήματα γενικής υποδομής και Δ.Ο.Ν.Α. 
(Διοίκησης - Οικονομίας - Νομοθεσίας - Ανθρωπιστικών 
Σπουδών). Ακολουθούν μαθήματα ειδικής υποδομής- 
κορμού, τα οποία αποτελούν τη βάση της Διοικητικής 
Επιστήμης, όπως αυτή εφαρμόζεται στις τουριστικές 
επιχειρήσεις γενικά. Στα προχωρημένα εξάμηνα διδά¬ 
σκονται τα μαθήματα της ειδικότητας που συνιστούν 
τη φύση και τον προορισμό του Τμήματος. 

Το τελευταίο εξάμηνο περιλαμβάνει κυρίως την Πρα¬ 
κτική Άσκηση του σπουδαστή στο επάγγελμα και την 
εκπόνηση της Πτυχιακής Εργασίας, που εξασφαλίζει 
την εμβάθυνση του τελειόφοιτου του Τμήματος σε ένα 
θέμα εφαρμοσμένης έρευνας ή που έχει άμεση σχέση 
με την ειδικότητα των σπουδών. 

4. Τμήμα Βρεφονηπιοκομίας του Παραρτήματος Ιω- 
αννίνων 

Το περιεχόμενο σπουδών του Τμήματος καλύπτει 
το γνωστικό αντικείμενο της εφαρμογής γνώσεων και 
μεθόδων που αφορούν την αγωγή και φροντίδα βρεφών 
και παιδιών προσχολικής ηλικίας. 

Το Τμήμα έχει ως αποστολή να προάγει την ανά¬ 
πτυξη και τη μετάδοση των γνώσεων στις επιστήμες 
της ημερήσιας αγωγής και φροντίδας βρεφών και παι¬ 
διών προσχολικής ηλικίας με τη διδασκαλία και την 
εφαρμοσμένη έρευνα όπως επίσης και να παρέχει στους 

σπουδαστές τα απαραίτητα εφόδια που εξασφαλίζουν 
την άρτια κατάρτιση τους για την επιστημονική και 
επαγγελματική τους σταδιοδρομία και εξέλιξη. 

Οι πτυχιούχοι του Τμήματος κατέχουν τις απαραί¬ 
τητες επιστημονικές γνώσεις και δεξιότητες στην 
εφαρμογή μεθόδων που τους δίνουν τη δυνατότητα 
να ασχολούνται, είτε αυτοδύναμα είτε σε συνεργασία 
με άλλους επιστήμονες σε όλους τους τομείς του γνω¬ 
στικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστηριακές ασκή¬ 
σεις, σεμινάρια και επισκέψεις σε χώρους παραγωγής. 

Στο πρόγραμμα σπουδών του Τμήματος περιλαμβά¬ 
νονται μαθήματα: 

- Γενικής υποδομής και Δ.Ο.Ν.Α. (Διοίκησης - Οικονο¬ 
μίας - Νομοθεσίας - Ανθρωπιστικών Σπουδών), όπως 
Εισαγωγή στις Παιδαγωγικές Επιστήμες, Βασικές Αρχές 
Ψυχολογίας, Παιδιατρική, Οργάνωση και Διοίκηση Βρε¬ 
φονηπιακών Σταθμών, Περιβαλλοντική Αγωγή. 

- Ειδικής Υποδομής, όπως Μουσικοκινητική Αγωγή, 
Αναπτυξιακή Ψυχολογία, Αναπτυξιακή Ψυχοπαθολογία, 
παιδιατρική, θεατρικό Παιχνίδι, Προσχολική Αγωγή. 

- Ειδικότητας, όπως Αγωγή Βρέφους, Παιδί και Παι¬ 
χνίδι, Αρχές Οργάνωσης της Παιδαγωγικής Πράξης, 
Ημερήσια Αγωγή και Φροντίδα. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα¬ 
λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

5. Τμήμα Λογοθεραπείας του Παραρτήματος Ιωαν- 
νίνων 

Το περιεχόμενο σπουδών του Τμήματος καλύπτει το 
γνωστικό αντικείμενο της πρόληψης, διάγνωσης, θεραπεί¬ 
ας και επιστημονικής έρευνας των διαταραχών της αν¬ 
θρώπινης επικοινωνίας (λόγου, ομιλίας και φωνής) καθώς 
και των καταποτικών κινήσεων του στοματοφάρυγγα. 

Το Τμήμα έχει σκοπό την επίτευξη των παρακάτω στό¬ 
χων: 

- Την εκπαίδευση των σπουδαστών επί της εφαρμογής 
των βιολογικών και φυσικών επιστημών για την αξιολόγη¬ 
ση της ανθρώπινης επικοινωνίας (λόγου, ομιλίας και φω¬ 
νής) και των καταποτικών κινήσεων του στοματοφάρυγγα 
καθώς και την πρόληψη, θεραπεία και επιστημονική έρευνα 
των διαταραχών που συνδέονται με αυτά. 

- Την παροχή υπηρεσιών πρόληψης, διάγνωσης 
και αντιμετώπισης διαταραχών που παρουσιάζονται 
σε παιδιά και σε ενήλικες, σε σχολεία, νηπιαγωγεία, 
νοσοκομεία και λοιπά ιδρύματα όπως και στην Κλινική 
Λογοθεραπείας του Τμήματος. 

- Την επιστημονική έρευνα επί θεμάτων που αφορούν 
τον λόγο, φωνή, ομιλία καθώς και τις διαταραχές τους. 

Μετά την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, ώστε να δρα¬ 
στηριοποιούνται επαγγελματικά σε όλους τους τομείς 
του γνωστικού αντικειμένου του Τμήματος. 

Το πρόγραμμα σπουδών περιλαμβάνει μαθήματα: - 
Γενικής υποδομής και Δ.Ο.Ν.Α. (Διοίκησης - Οικονομίας 
- Νομοθεσίας - Ανθρωπιστικών Σπουδών), των οποίων 
η γνώση θεωρείται βασική προϋπόθεση για την έναρ¬ 
ξη των σπουδών και την πνευματική καλλιέργεια των 
σπουδαστών. 


- Ειδικής υποδομής που βοηθούν στην κατανόηση των 
μαθημάτων ειδικότητας. 

- Ειδικότητας, τα οποία διαπραγματεύονται την 
εξειδικευμένη γνώση που απαιτείται από την ειδικότη¬ 
τα των σπουδών. 

Στο τελευταίο εξάμηνο σπουδών εκπονείται η Πτυχι¬ 
ακή Εργασία και πραγματοποιείται η Πρακτική Άσκηση 
στο επάγγελμα. 

Η Πρακτική Άσκηση στο τελευταίο εξάμηνο έχει σκοπό 
την εμπέδωση των γνώσεων που έχουν ήδη διδαχθεί, 
την παροχή δυνατότητας ανάπτυξης πρωτοβουλιών και 
ικανοτήτων του σπουδαστή. 

Τέλος η Πτυχιακή Εργασία πριν από τη λήψη του πτυ¬ 
χίου, δίνει την δυνατότητα στον σπουδαστή να αποκτή¬ 
σει την εμπειρία της μελέτης σε βάθος, ενός θέματος 
της ειδικότητας, με ερευνητική ή συνθετική εργασία και 
με κατάλληλη βιβλιογραφική ανασκόπηση, με έμφαση 
στην ανάπτυξη των προσωπικών ικανοτήτων του. 

6. Τμήμα Λογιστικής του Παραρτήματος Πρέβεζας 

Το περιεχόμενο σπουδών του Τμήματος καλύπτει το 

γνωστικό αντικείμενο της Επιστήμης της Λογιστικής, κα¬ 
θώς και τις εφαρμογές της στον ιδιωτικό και δημόσιο 
τομέα. 

Αποστολή του Τμήματος είναι η εκπαίδευση και 
προαγωγή της τεχνολογίας στο ευρύτερο γνωστικό 
αντικείμενο της Λογιστικής, δίδοντας στους σπουδα¬ 
στές την απαραίτητη σύγχρονη επιστημονική γνώση για 
την επιτυχή τους επαγγελματική σταδιοδρομία. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες ώστε να μπορεί 
να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος, είτε 
ως στέλεχος λογιστηρίου επιχειρήσεων, οργανισμών 
και υπηρεσιών του ιδιωτικού και δημόσιου τομέα, είτε 
ως αυτοαπασχολούμενος. 

Το πρόγραμμα σπουδών περιλαμβάνει μαθήματα: - 
Γενικής υποδομής και Δ.Ο.Ν.Α(Διοίκησης-Οικονομίας- 
Νομοθεσίας-Ανθρωπιστικών Σπουδών), των οποίων η 
γνώση θεωρείται βασική προϋπόθεση για την έναρ¬ 
ξη των σπουδών και την πνευματική καλλιέργεια των 
σπουδαστών. 

- Ειδικής υποδομής που βοηθούν στην κατανόηση των 
μαθημάτων ειδικότητας. 

- Ειδικότητας, τα οποία διαπραγματεύονται την 
εξειδικευμένη γνώση που απαιτείται από την ειδικότη¬ 
τα των σπουδών. 

Στο τελευταίο εξάμηνο σπουδών εκπονείται η Πτυχι¬ 
ακή Εργασία και πραγματοποιείται η Πρακτική Άσκηση 
στο επάγγελμα. 

Η Πρακτική Άσκηση στο τελευταίο εξάμηνο έχει σκοπό 
την εμπέδωση των γνώσεων που έχουν ήδη διδαχθεί, 
την παροχή δυνατότητας ανάπτυξης πρωτοβουλιών και 
ικανοτήτων του σπουδαστή. 

Τέλος η Πτυχιακή Εργασία πριν από τη λήψη του πτυ¬ 
χίου, δίνει την δυνατότητα στον σπουδαστή να αποκτή¬ 
σει την εμπειρία της μελέτης σε βάθος, ενός θέματος 
της ειδικότητας, με ερευνητική ή συνθετική εργασία και 
με κατάλληλη βιβλιογραφική ανασκόπηση, με έμφαση 
στην ανάπτυξη των προσωπικών ικανοτήτων του. 

7. Τμήμα Χρηματοοικονομικής και Ελεγκτικής του 
Παραρτήματος Πρέβεζας 

Το περιεχόμενο σπουδών του Τμήματος καλύπτει το 
γνωστικό αντικείμενο της Χρηματοοικονομικής Επιστήμης 

και της Ελεγκτικής στους τομείς χρηματοοικονομικών 
μελετών της παροχή χρηματοοικονομικών συμβούλων, 
διαχείρισης και ανάλυσης χρηματιστηριακών εργασιών, 
εφαρμογής των μεθόδων της ελεγκτικής σε διαδικασίες 
εσωτερικού και εξωτερικού ελέγχου, παροχής ασφαλι¬ 
στικών και αναλογιστικών υπηρεσιών, τήρηση λογιστι¬ 
κών και φορολογικών βιβλίων, σύνταξη ισολογισμών και 
αναλυτικών καταστάσεων. 

Το Τμήμα έχει ως αποστολή να προάγει την ανάπτυξη 
και την μετάδοση των γνώσεων της Χρηματοοικονομικής 
Επιστήμης και της Ελεγκτικής, να διεξάγει εφαρμοσμένη 
έρευνα και να παρέχει στους σπουδαστές τα απαραίτη¬ 
τα εφόδια που εξασφαλίζουν την κατάρτιση τους για την 
επιστημονική και επαγγελματική τους σταδιοδρομία. 

Με την ολοκλήρωση των σπουδών τους οι πτυχιού- 
χοι του Τμήματος Χρηματοοικονομικής και Ελεγκτικής 
αποκτούν τις απαραίτητες επιστημονικές και τεχνολο¬ 
γικές γνώσεις ώστε να μπορούν να δραστηριοποιηθούν 
επαγγελματικά σε όλους τους τομείς του γνωστικού 
αντικειμένου του Τμήματος. 

Το πρόγραμμα των πρώτων εξαμήνων περιλαμβάνει 
θεωρητική διδασκαλία εργαστήρια φροντιστήρια 
σεμινάρια εκπόνηση εργασιών επισκέψεις σε φορείς 
που δραστηριοποιούνται σε συναφείς τομείς. 

Το πρόγραμμα σπουδών περιλαμβάνει μαθήματα 
γενικής υποδομής και Δ.Ο.Ν.Α. (Διοίκησης - Οικονομί¬ 
ας - Νομοθεσίας - Ανθρωπιστικών Σπουδών) ειδικής 
υποδομής και ειδικότητας και είναι ιεραρχικά δομημένο 
με γνωστικά αντικείμενα που στοχεύουν στην παρο¬ 
χή βασικών γνώσεων, κατά την διάρκεια των πρώτων 
εξαμήνων και σταδιακά περιορίζοντας την ευρύτητα 
τους σε ολοένα και πιο εξειδικευμένους τομείς οδεύο- 
ντας προς την ολοκλήρωση του. 

Το τελευταίο εξάμηνο σπουδών είναι αφιερωμένο 
στην Πρακτική Άσκηση στο επάγγελμα και στην εκ¬ 
πόνηση της Πτυχιακής Εργασίας, που εξασφαλίζει την 
εμβάθυνση του τελειόφοιτου του Τμήματος σε ένα σο¬ 
βαρό και επίκαιρο θέμα ή αντικείμενο εφαρμοσμένης 
έρευνας, άμεσα σχετιζόμενο με το αντικείμενο των 
σπουδών του και αποτελεί την πρώτη ουσιαστική επαφή 
του σπουδαστή με το επαγγελματικό του περιβάλλον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αοιθυ. Φ.12.1/108318/Β3 (8) 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊκό 
έτος 2005 - 2006 ύστερα από ένσταση εκδότη επί 
της αρχικής τιμής κοστολόγησης που έγινε δεκτή. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Τις διατάξεις: 

α) του άρθρου 23 του ν. 1268/1982 (ΦΕΚ 87/τ.Α'/ 
16.7.1982), 

β) του άρθρου 3 του ν. 2174/1993 (ΦΕΚ 210/τ.Α7 
22.12.1993), 


γ) του άρθρου 2 παράγραφος 3 του ν. 2233/1994 (ΦΕΚ 
141/τ.Α731.8.1994), 

δ) του άρθρου 43 παράγραφος 9 του ν. 2413/96 (ΦΕΚ 
124/τ. Α'/17.6.1996), 

ε) του άρθρου 3 του ν. 2454/1996 (ΦΕΚ 7/τ. Α"/ 
17.6.1997) 

στ) του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα π.δ. 63/2005 (Α' 
98), 

ζ) την υπ’ αριθμ. Φ.141/Β3/1402/1984 (ΦΕΚ 159/τ.Β7 
20.3.1984) υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα, 

η) την υπ’ αριθμ. Φ.12.1 /Β3/5477/1993 (Φ.Ε.Κ. 951/Β71993) 
Υπουργική απόφαση, 

θ) την υπ’ αριθμ. Φ.12.1/Β3/52/1995 (Φ.Ε.Κ. 3/Β71995) 
Υπουργική απόφαση, 

ι) την υπ’ αριθμ. Φ.12.1/Β3/4111/1997 (Φ.Ε.Κ. 1010/Β797) 
Κοινή Υπουργική απόφαση, 
ια) την υπ’ αριθμ. Φ.12.1/Β3/5708/1997 (ΦΕΚ 64/Β71997) 
κοινή Υπουργική απόφαση, 
ιβ) την υπ’ αριθμ. Φ.12.1/Β3/1138/1996 (ΦΕΚ 210/Β71996) 
κοινή Υπουργική απόφαση, 
ιγ) την υπ’ αριθμ. Φ.12.1/Β3/4984/1998 (ΦΕΚ 1102/Β71998 
κοινή Υπουργική απόφαση, 
ιδ) την υπ’ αριθμ. Φ.12.1 /Β3/1432/2000 (ΦΕΚ 453/Β72000) 
κοινή Υπουργική απόφαση, 
ιε) την υπ’ αριθμ. Φ.12.1/Β3/1307/2001 (ΦΕΚ 577/Β72001) 
κοινή Υπουργική απόφαση, 
ιστ) την υπ’ αριθμ. Φ.12.1 /Β3/2959/2001 (ΦΕΚ 1267/ 
Β72001) κοινή Υπουργική απόφαση, 
ιζ) την υπ’ αριθμ. Φ.12.1/77716/Β3/2001 (ΦΕΚ 996/Β72002) 
κοινή Υπουργική απόφαση, 
ιη) την υπ’ αριθμ. Φ.12.1/80871/Β3/2003 (ΦΕΚ 1140/Β7 

2003) κοινή Υπουργική απόφαση, 

ιθ) την υπ’ αριθμ. Φ.12.1/99738/Β3/2004 (ΦΕΚ 1474/Β7 

2004) κοινή Υπουργική απόφαση, 

κ) την υπ’ αριθμ. ΣΤ5/35235/2004 (ΦΕΚ 583/Β72004) 
Υπουργική απόφαση Μεταβίβαση δικαιώματος υπο¬ 
γραφής «Με εντολή Υπουργού» στο Γ ενικό Γ ραμματέα, 
στους Ειδικούς Γραμματείς και στους Προϊσταμένους 
Γενικών Διευθύνσεων, Διευθύνσεων και Τμημάτων της 
Κ.Υ. του ΥΠΕΠΘ όπως αυτή συμπληρώθηκε με την υπ’ 
αριθμ. 40256/ΣΤ5/2005 (ΦΕΚ 547/Β72005) όμοιά της. 

2. Το γεγονός ότι από την απόφαση αυτή δεν προ- 
καλείται πρόσθετη δαπάνη πέραν αυτής που έχει ήδη 
προβλεφθεί στην απόφαση της ανωτέρω παραγράφου 
1 εδάφιο (ιθ) του προοιμίου. 

3. Το υπ’ αριθμ. 49/2006 πρακτικό της επιτροπής κο¬ 
στολόγησης Πανεπιστημιακών συγγραμμάτων, αποφα¬ 
σίζουμε: 

ι. Τροποποιούμε τις παρακάτω υπουργικές αποφάσεις 
μόνο ως προς τη τιμή κοστολόγησης των παρακάτω 
αναφερομένων συγγραμμάτων, ύστερα από ένσταση εκ¬ 
δότη επί της αρχικής τιμής κοστολόγησης και σύμφωνα 
με το πρακτικό 49/2006 της επιτροπής κοστολόγησης 
πανεπιστημιακών συγγραμμάτων ως εξής: 





ΕΛΕΝΗ -ΣΟΥΛΤΑΝΑ 

II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του 
διδάσκοντα περί του αριθμού των διατεθέντων αντι¬ 
τύπων, ή στην κατάσταση πληρωμής, ο Πρόεδρος του 
Τμήματος θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία 
του κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημιακές 


παραδόσεις που να καλύπτουν σε ικανοποιητικό βαθμό 
την ύλη του διδασκόμενου μαθήματος. 

5. Στην περίπτωση διανομής και δεύτερου διδακτι¬ 
κού βιβλίου σύμφωνα με την παράγραφο 11 της Υ.Α. 
με αριθμ. Φ.141 /Β3/1402/1984 όπως αυτή τροποποιήθηκε 
μεταγενέστερα και εφαρμόζεται σήμερα, αυτή έγινε κα¬ 
τόπιν αιτιολογημένης απόφασης της Συνέλευσης Τομέα 
του οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2006 

Με εντολή Υπουργού 
Ο Γ ενικός Γ ραμματέας 
ΑΝΔΡΕΑΣ ΚΑΡΑΜΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θογο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Θ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: (ι(1ρ://νννννν.β(.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) Θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ί·αΓ - 6-πτοίΙ: νν£ί)ΐη35ΐθτ@0ί·(ΐτ 



































